ช.การช่างรุกร่วมทุน2บริษัทผลิตไฟพลังงานแสงอาทิตย์
คณะกรรมการบริษัทช.การช่าง(CK)ไฟเขียวลงทุนใน 2 บริษัท&nbsp; นครราชสีมา โซล่าร์ - เชียงราย โซล่าร์ จาก แปซิฟิกโซลาร์ ใช้เงินลงทุนรวม130ล้านบาท&nbsp; พร้อมร่วมพัฒนาโครงการผลิตไฟฟ้าแสงอาทิตย์
23 พ.ย. 2553

คณะกรรมการบริษัทช.การช่าง(CK)ไฟเขียวลงทุนใน 2 บริษัท  นครราชสีมา โซล่าร์ - เชียงราย โซล่าร์ จาก แปซิฟิกโซลาร์ ใช้เงินลงทุนรวม130ล้านบาท  พร้อมร่วมพัฒนาโครงการผลิตไฟฟ้าแสงอาทิตย์
นายวรพจน์ อุชุไพบูลย์วงศ์  ผู้ช่วยกรรมการผู้จัดการใหญ่ สายงานบัญชีและการเงิน บริษัท ช.การช่าง  (CK) เปิดเผยว่า คณะกรรมการบริษัทมีมติอนุมัติให้บริษัทฯ เข้าร่วมลงทุนในบริษัท นครราชสีมา โซล่าร์ โดยซื้อหุ้นจากบริษัท แปซิฟิก โซล่าร์ (ประเทศไทย)  ในสัดส่วน30% ของทุนจดทะเบียน คิดเป็นเงินลงทุนจำนวนไม่เกิน 55ล้านบาท โดยบริษัทดังกล่าวมีวัตถุประสงค์ในการประกอบธุรกิจผลิตไฟฟ้าจากพลังงานแสงอาทิตย์ ซึ่งโครงการตั้งอยู่ที่ตำบลวังโรงใหญ่ อำเภอสีคิ้ว จังหวัดนครราชสีมา ปริมาณพลังงานไฟฟ้าสูงสุด 6 เมกะวัตต์ มูลค่าโครงการประมาณ 708ล้านบาท     บอร์ดอนุมัติให้บริษัทฯ เข้าร่วมลงทุนในบริษัท เชียงราย โซล่าร์  โดยซื้อหุ้นจากบริษัท แปซิฟิก โซล่าร์ (ประเทศไทย)  ในสัดส่วน 30% ของทุนจดทะเบียน คิดเป็นเงินลงทุนจำนวนไม่เกิน 75ล้านบาท โดยบริษัทดังกล่าวมีวัตถุประสงค์ในการประกอบธุรกิจผลิตไฟฟ้าจากพลังงานแสงอาทิตย์ ซึ่งโครงการตั้งอยู่ที่ตำบลท่าข้าวเปลือก อำเภอแม่จัน จังหวัดเชียงราย ปริมาณพลังงานไฟฟ้าสูงสุด 8 เมกะวัตต์ มูลค่าโครงการประมาณ 944ล้านบาท    นอกจากนี้บอร์ดได้อนุมัติให้บริษัทฯ ลงนามในบันทึกความเข้าใจความตกลงร่วมมือในการพัฒนาโครงการผลิตไฟฟ้าจากพลังงานแสงอาทิตย์ที่อาจจะมีขึ้นในประเทศไทยในอนาคต จำนวน 100 เมกะวัตต์ กับ บริษัท แปซิฟิก โซล่าร์ (ประเทศไทย) จำกัด โดยมอบหมายให้คณะกรรมการบริหาร มีอำนาจในการเจรจาตกลงเงื่อนไขเกี่ยวกับสัดส่วนการถือหุ้น/เงินลงทุน รวมถึงรายละเอียดต่างๆ ที่เกี่ยวข้องกับการเข้าร่วมลงทุนในโครงการโรงไฟฟ้าอื่นๆ ที่อาจจะเกิดขึ้นในอนาคต